|  |  |
| --- | --- |
| MINISTERUL AFACERILOR INTERNE**I.S.U. ”PETRODAVA” NEAMȚ** | **S.C. AUTOBRAȘOVIA** **SERV S.R.L**  |
| Nr. \_\_\_\_\_\_\_\_\_\_\_\_\_ din \_\_\_\_\_\_\_\_\_\_\_\_  | Nr. \_\_\_\_\_\_\_\_\_\_ din \_\_\_\_\_\_\_\_\_\_\_  |

**CONTRACT SUBSECVENT NR. 7**

**la acordul cadru nr. 2997489 din 29.09.2020**

PENTRU SERVICII DE REPARATII AUTOVEHICULE

***Art. 1.Preambul***

*În temeiul Legii nr. 98/2016, privind achiziţiile publice şi a H.G. nr. 395/2016, pentru aprobarea Normelor Metodologice de aplicare a prevederilor referitoare la atribuirea contractului de achiziţie publică/ acordului-cadru din Legea nr.98/2016 privind achiziţiile publice, între:*

**INSPECTORATUL PENTRU SITUAŢII DE URGENŢĂ “PETRODAVA” AL JUDEŢULUI** **NEAMŢ**, cu sediul în str. Cuejdi nr. 34, localitatea PIATRA NEAMŢ, telefon: 0233/216815, fax: 0233/211666, e-mail: logistica@ijsunt.ro, cod fiscal 2613460, cont Trezorerie RO25TREZ23A610500200130X , deschis la Trezoreria Piatra Neamţ, reprezentat prin d. inspector șef colonel MITREA MIHAI în calitate de **achizitor**, pe de o parte,

şi

**­­­­­­­­­­­­­­S.C. AUTOBRAȘOVIA SERV S.R.L.,** cu sediul în­­­­­­­­­­­­­­­­ Piatra Neamț, strada Bistriței nr. 69/23 , jud. Neamț, telefon/fax 0233/237984 număr de înmatriculare J27/109/1996, cod fiscal RO 8662895, cont RO 51TEZ4915069XXX000371, deschis la Trezoreria municipiului Piatra Neamț, reprezentată prin domnul PEPELEA DANIEL VASILE, având funcţia de administrator,

în calitate de **prestator**, s-a încheiat prezentul **contract subsecvent,** în condiţiile în care părţile promitente rămân neschimbate pe toată durata de desfăşurare.

***Art. 2. Definiţii***

2.1. În prezentul contract subsecvent următorii termeni vor fi interpretaţi astfel:

a) ***acord-cadru*** – prezentul act, reprezentând înţelegerea părţilor pentru prestarea serviciilor de reparare şi de întreţinere a autovehiculelor şi a echipamentelor conexe, din parcul Inspectoratului pentru Situaţii de Urgenţă ”Petrodava” al judeţului Neamț

b) ***achizitor şi prestator*** - părţile contractante, aşa cum sunt acestea numite în prezentul contract;

c) ***contract*** - prezentul contract subsecvent şi toate anexele sale;

d) ***destinaţie finală*** - locul unde prestatorul are obligaţia de a presta serviciile;

e) ***documentele contractului subsecvent*** – toate documentele la care se face referire în contractul subsecvent, accesibile părţilor contractante, chiar dacă nu sunt efectiv anexate acestuia.

f) ***forţa majoră***- reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) ***preţul contractului* -** preţul plătibil prestatorului de către achizitor, în baza contractului subsecvent, pentru îndeplinirea integrală şi corespunzătoare a tuturor obligaţiilor asumate prin contract;

h) ***serviciu*** – servicii de reparare şi de întreţinere a autovehiculelor şi a echipamentelor conexe, pe care prestatorul se obligă să îl presteze achizitorului în baza contractelor subsecvente.

j)***termenii comerciali*** de livrare vor fi interpretaţi conform Incoterms 2000 – Camera Internaţională de Comerţ (CIC).

k) ***zi***- zi calendaristică, dacă nu se specifică altfel.

l) ***an*** - 365 de zile.

2.2. Termenii de la art. 2.1. se completează în aplicarea şi interpretarea prezentului contract subsecvent cu cei definiţi în acordul-cadru.

***Art. 3. Interpretare***

3.1. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

3.2. - În prezentul contract subsecvent, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

***Art. 4. Obiectul principal al contractului subsecvent***

4.1. Obiectul prezentului contract subsecvent îl constituie prestarea serviciilor de reparatii conform devizelor aferente la autovehiculul cu numărul de înregistrare **MAI 35292,** la autovehiculul cu numărul de înregistrare **MAI 33141**, si la autovehiculul cu numărul de înregistrare **MAI 44462.**

***Art. 5. Preţul contractului subsecvent***

5.1. Preţul convenit pentru prestarea serviciilor menţionate la art. 4.1., plătibil prestatorului de către achizitor, este de **22.173,07 lei** fără TVA, la care se adaugă TVA 19% în sumă de **4.212,88 lei**, rezultând o valoare de **26.385,95** **lei** cu TVA inclus, în limita fondurilor bugetare aprobate.

5.2. Preţul este exprimat în LEI, fără TVA, având la bază devizul iniţial, emis de S.C. AUTOBRAȘOVIA SERV S.R.L.

5.3. Preţul rămâne ferm pe toată durata îndeplinirii contractului subsecvent.

***Art. 6. Durata contractului subsecvent***

6.1. Prezentul contract subsecvent intră în vigoare de la data de 18.05.2021 şi este este valabil până la data de 21.05.2021.

6.2. Prezentul contract subsecvent încetează să producă efecte după expirarea perioadei de garanţie pentru manopera la serviciile prestate şi a pieselor de schimb utilizate în baza acestuia.

***Art. 7. Executarea contractului subsecvent***

7.1. - Executarea contractului subsecvent începe de la data semnării acestuia.

***Art. 8. Documentele contractului subsecvent***

8.1 - Documentele contractului subsecvent sunt:

a) Acordul-cadru nr. 2997489 din 29.09.2020,

b) Caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare,

c) Oferta S.C. AUTOBRAȘOVIA SERV S.R.L., respectiv Propunerea tehnică şi Propunerea financiară, inclusiv clarificările din perioada de evaluare,

d) **devizul antecalcul reparaţii, cu termenul de executie,acceptate de catre achizitor,**

e) acte adiţionale, dacă există.

***Art. 9. Obligaţiile principale ale prestatorului de servicii***

9.1. Prestatorul se obligă să presteze serviciile la standardele si performanțele prezentate în propunerea tehnică, în concordanţă cu prevederile Caietului de sarcini aferente, Documentaţiei de atribuire ataşată anunțului de participare simplificat nr. SCN1073073din 10.08.2020, inclusiv clarificările aduse până la depunerea ofertelor ce privesc aspectele tehnice şi clarificările din perioada de evaluare. Deasemenea prestatorul de servicii răspunde de calitatea pieselor de schimb utilizate pentru prestarea serviciilor în sensul respectării specificaţiilor tehnice din caietul de sarcini, respectiv în conformitate cu procedeele tehnologice şi condiţiile de calitate impuse de producătorul autovehiculului.

9.2. Prestatorul se obligă să presteze serviciile care fac obiectul prezentul contract în perioada convenită şi în conformitate cu obligaţiile asumate.

9.3 Prestatorul de servicii va executa operații de întreținere şi reparații, conform procedurilor tehnologice, normelor de timp şi condițiilor de calitate, enunțate în condițiile generale de întreţinere a **autovehiculelor**. Prestatorul de servicii va asigura în totalitate piesele de schimb şi echipamentele conexe necesare reparării autovehiculelor beneficiarului. În cadrul reparațiilor executate de către prestatorul de servicii vor fi folosite piese de schimb noi şi originale (OE), cu aviz de comercializare în Uniunea Europeană (certificate CE). În mod excepţional, în cazul în care nu sunt disponibile la comercializare piese originale (OE) sau compartimentul tehnic al autorităţii contractante cere expres acest lucru, prestatorul de servicii va întocmi devize cu piese OEM, CL sau L agreate de producător, condiţionat fiind de acordul scris al beneficiarului.

9.4. Prestatorul de servicii va demonstra cu acte justificative că piesa de schimb deține aviz de comercializare în Uniunea Europeana (este certificată CE), este originală sau agreată de producător, prestatorul fiind direct responsabil pentru respectarea / nerespectarea acestei cerinţe.

9.5. Prestatorul de servicii va elabora şi emite devizul de lucrări în programul informatic de prețuri, utilizând codurile de piese pentru identificarea pieselor de schimb utilizate. Nu se admit timpi adiţionali în afara celor rezultaţi din program, cu excepţia autovehiculelor atipice (cabina dublă, supraînalţate etc.). Timpii suplimentari vor fi aprobaţi în scris de autoritatea contractantă.

9.6 Prestatorul se obligă să presteze serviciile de constatare a defecţiunilor în preţul serviciului pentru toate autospecialele din lotul ofertat pe toată durata acordului cadru. Nu se va accepta manopera aferentă timpilor necesari constatării. Timpii de manoperă nu pot depăşi normativul fabricantului autospecialei, fapt verificabil şi în devizele generate din programul de prețuri.

9.7**.**  În cazul în care se intervine asupra sistemului de frânare sau de direcţie, prestatorul este obligat să efectueze un test de frânare pe stand, precum şi reglarea direcţiei şi a unghiurilor pe standul de direcţie, cu prezentarea rezultatelor obţinute în urma acestor teste prin documente atașate la devizul final.

Deasemenea, prestatorul are obligaţia de a efectua o verificare a sistemelor ce concură la siguranţa circulaţiei, respectiv a sistemului de direcţie, sistemului de frânare , sistemului de iluminare, înainte de ieşirea din reparaţie a autovehiculului, precum şi verificarea nivelului antigelului şi uleiului. Conducătorul auto al autovehiculului sau reprezentantul împuternicit al achizitorului are dreptul de a asista la efectuarea reparației şi/sau al reviziei tehnice.

9.8. Operaţiunile de reparaţii şi revizii tehnice trebuie să conducă la readucerea autovehiculelor la parametrii tehnici de funcţionare stabiliţi de către producător. Documentul de recepţie atestă inclusiv faptul că autovehiculul este readus la starea iniţială după reparaţie, că nu au survenit alte defecţiuni în legatură cu/din cauza reparaţiei/reparaţiilor efectuate.

9.9**.** Autovehiculele vor fi predate operatorului economic de către reprezentantul achizitorului pe baza de aviz de însoțire marfă/proces verbal în care vor fi specificate lucrările necesare pentru a putea fi efectuate reparaţiile/reviziile tehnice necesare.

9.10. Pe timpul cât autovehiculele se află în unitatea de lucru aparţinând operatorului economic, acesta va răspunde pentru orice lipsuri, înlocuiri neautorizate de componente şi eventuale accidente survenite în atelier. Pe perioada în care autovehiculul este în service, titularul contractului de service poartă întreaga răspundere în caz de furt, distrugere sau degradare a autovehiculului. Prestatorul va asigura spaţii de parcare şi securitate pe toată durata intervenţiei.

9.11. Prestatorul întocmeşte documentele de constatare, devizul estimativ al lucrării în cel mult 48 de ore de la prezentarea autospecialei în service, pentru defecţiunile ansamblelor complexe (motor, cutie viteze, grup diferenţial, cuplaj haldex) şi în cel mult 4 (patru) ore pentru defecţiunile celorlalte sisteme.

Devizul va cuprinde în detaliu, piesa, preţul piesei, timpul de manoperă aferent fiecarei piese exprimat în unități de timp, preţul manoperei aferent pentru înlocuirea fiecărei piese, într-un deviz generat din programul de prețuri. După acceptarea și confirmarea pe mail a devizului din sistem, de către beneficiar, se vor încheia contracte subsecvente, în raport cu necesitățile ce fac obiectul acordului cadru și al resurselor financiare disponibile.

În cuprinsul facturii se va menţiona denumirea serviciului prestat (de ex. reparatii, revizii, etc), serviciu ce se va regăsi şi în cuprinsul devizului.

9.12**. Prestatorul** se angajează să asigure pentru reparaţii şi revizii, în zilele lucrătoare un program de lucru normal (de minim 8 ore).

9.13 **Termenele de execuție** pentru serviciile prestate:

- **maxim o 1 zi lucrătoare**, de la data primirii comenzii, pentru revizii tehnice (cuprinde şi verificarea tuturor sistemelor şi instalaţiilor de pe autovehicul).

În cazul în care din motive obiective care nu ţin de prestatorul de servicii (ex: ansamblu/subansamblu care nu există pe stoc la furnizorii interni), acesta va informa în scris achizitorul de deficienţa aparută, va ataşa documente justificative (e-mail, nota de informare, nota justificativă, etc) şi va consemna termenul limită până la care se va finaliza reparaţia, dar nu va depăşi **30 zile lucrătoare.**

9.14. Prestatorul de servicii va emite facturile după acceptarea devizului de reparaţie care atesta montarea pieselor de schimb şi/sau prestarea serviciilor (semnarea devizului de lucrări de către reprezentantul prestatorului şi al beneficiarului), dar nu mai târziu de 48 de ore de la finalizarea reparaţiei.

**9.15. Autovehiculele aflate în perioada de garanţie vor fi deservite în reţeaua de service autorizată a producătorului auto, pentru lucrările incluse în contractele de garanţie valabile. Autoritatea contractanta se va ocupa de prezenţa şi efectuarea lucrarilor în perioada de garanţie a autovehiculelor. Pentru lucrarile/serviciile ce nu fac obiectul contractelor de garanţie ofertantul va efectua reparaţiile în atelierele proprii.**

9.16. La recepţia fiecărei lucrări, se vor executa probe funcţionale, în prezenţa delegatului autorităţii contractante, care va fi nominalizat din cadrul Compartimentul Tehnic al achizitorului.

9.17. Orice intervenţie tehnică se va efectua doar pe bază de:

- **devizul antecalcul mentenanţă corectivă sau preventivă.**

**9.18. Prestatorul asigură, 24h/24h, TRACTAREA GRATUITĂ** **a autovehiculelor** (ce fac obiectul contractului) **pe şasiu de autoturism şi microbuz** cu defecţiuni ce nu permit deplasarea sau circulaţia în siguranţă, din orice punct de pe raza judeţului Neamț şi are obligaţia de a prelua autospeciala din punctul unde a rămas imobilizată pe raza judeţului Neamț, în maxim 12 (douăsprezece) ore de când a fost anunţat prestatorul inclusiv în zilele de sâmbătă și duminică sau sărbători legale. În acest sens operatorul economic se obligă să deţină autospeciale de tractare corespunzătoare cu categoriile de autovehicule ale autorităţii contractante sau să deţină contract de servicii tractare cu un alt operator economic specializat.

9.19. Prestatorul execută **DIAGNOSTICAREA GRATUITĂ** a autovehiculelor ce fac obiectul acordului cadru.

9.20. Prestatorul se obligă să despăgubească achizitorul împotriva oricăror:

a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu serviciile prestate;

b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

9.21. Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

9.22. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.23. Prestatorul este pe deplin responsabil pentru execuţia serviciilor în conformitate cu obligaţiile asumate prin oferta tehnică. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

9.24. Prestatorul se obligă să nu transfere total sau parţial obligaţiile asumate prin prezentul contract subsecvent.

***Art. 10. Obligaţiile principale ale achizitorului***

10.1. Achizitorul se obligă să plătească preţul convenit în prezentul contract atât pentru serviciile prestate cât şi pentru piesele de schimb, materialele întrebuinţate în procesul de reparaţie.

10.2. Plata se va face prin Ordin de Plată în contul prestatorului deschis la trezorerie, pe baza următoarelor documente:

- comandă;

- factura fiscală;

- procese-verbale de recepţie.

- devizul final al operaţiilor efectuate.

- act de constatare tehnică care va preciza cauza defecţiunii

- certificat de garanţie pentru piesele înlocuite.

- garanţie pentru serviciile prestate

10.3. Achizitorul se obligă să recepţioneze serviciile prestate în termenul convenit.

10.4. Achizitorul se obligă să plătească preţul către prestator în **45 de zile** de la primirea facturii de către acesta.

10.5. Dacă achizitorul nu onorează facturile în termen de **45 zile** de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în termen de maxim **5 zile**.

10.6. Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului subsecvent.

***Art. 11. Sancţiuni pentru neîndeplinirea culpabilă a obligaţiilor***

11.1. În cazul în care, prestatorul execută cu întârziere obligaţiile asumate prin contract, atunci achizitorul calculează și aplică prestatorului penalități, conform pct.11.4

11.2 Prestatorul are obligația de a achita factura de penalități (emisă de achizitor), în maxim 5 zile lucrătoare de la data primirii acesteia.

11.3 În cazul în care prestatorul nu achită achizitorului contravaloarea facturii de penalități în termenul stabilit la pct.11.2, achizitorul va deduce suma penalizatoare din valoarea serviciilor prestate cu întârziere. Achizitorul va comunica în scris prestatorului despre reținerea sumelor penalizatoare, inclusiv baza de calcul.

11.4 Modul de calcul al penalităților: 0,01% din valoarea cu TVA a serviciilor prestate cu întârziere, pentru fiecare zi de întârziere. Numărul zilelor de întârziere se va calcula ca diferență dintre data recepției (data procesului verbal de recepție) și termenul de execuție.

11.5. În cazul în care achizitorul nu onorează facturile în termen de **45 de zile** de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală **0,01%** pentru fiecare zi de întârziere, din plata neefectuată.

***Art. 12. Recepţie şi verificări***

12.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

12.2 Recepţia se va face de către Comisia de recepţie a unităţii, la terminarea reparaţiei sau reviziei, în prezenţa reprezentantului prestatorului la sediul prestatorului.

 (1) **Recepţia** serviciilor prestate se face de către reprezentanţi ai autorităţii contractante la sediul prestatorului care se obligă să asigure condiţii optime pentru efectuarea acestei operaţiuni.

(2) Recepţia calitativă va consta în:

* verificarea documentelor care atestă calitatea produselor oferite;
* efectuarea de probe cu autovehiculul reparat pentru a se constata dacă a fost remediată defecţiunea.

(3 )Ulterior efectuării reparaţiei sau reviziei tehnice se vor întocmi următoarele documente:

* deviz de lucrări final elaborat în sistemul informatic de prețuri cu respectarea condiţiilor prevăzute la cap. 5 și documente care să ateste rezultatele verificărilor sistemelor de frânare și direcție (după caz);
* factură pe care va fi specificat obligatoriu numărul de înmatriculare al autospecialei şi numărul devizului de lucrări.
* îndeplinirea obligaţiilor de către prestator se atestă prin semnarea fără obiecţiuni, la ieşirea autovehiculului din service, de către responsabilii desemnaţi de beneficiar, a unui proces verbal de recepţie a autovehiculului cu privire la operaţiunile care au fost realizate atunci când efectuarea serviciilor se consideră a fi îndeplinite.

***Art. 13.* *Ajustarea preţului contractului***

13.1. Pentru serviciile prestate, plăţile datorate de achizitor prestatorului sunt conform tarifelor declarate în propunerea financiară, anexă la contract.

13.2. Preţul este ferm, exprimat în lei şi nu va putea fi actualizat pe toată perioada de derulare a contractului.

***Art. 14. Prestarea, documete aferente prestării serviciilor***

14.1. Data prestării serviciilor: data prestării serviciilor este considerată data emiterii Procesului verbal de recepţie a serviciilor prestate.

14.2. Documente aferente prestării serviciilor sunt :

a) devizul antecalcul servicii de mentenanță

b) factura,

c) devizul final al operaţiilor efectuate,

d) act de constatare tehnică care va preciza cauza defecţiunii

e) procese-verbale de recepţie,

f) certificat de garanţie pentru piesele înlocuite,

g) garanţie pentru serviciile prestate,

***Art. 15. Facturarea şi plata***

15.1. Termenul de plată de maxim 45 de zile calendaristice de la data primirii facturii şi Procesului verbal de recepţie a serviciilor prestate.

15.2. Plata se va efectua în baza facturii, pe care se vor menţiona toate elementele obligatorii, prevăzute de art. 319 alin. (20) din Codul Fiscal, primite şi acceptate de achizitor, prin ordin de plată, în lei, în conturile de trezorerie ale ofertantului. Factura va fi însoţită de documentele menţionate la art. 14.2. din prezentul contract subsecvent.

15.3. Dacă data scadentă este o zi nelucrătoare, termentul de plată va fi decalat până la prima zi lucrătoare următoare acesteia.

15.4. Achizitorul nu va efectua, iar prestatorul nu va solicita, plăţi în avans.

15.5. Prestatorul este răspunzător de corectitudinea şi exactitatea datelor înscrise în facturi.

15.6. Prezentarea facturilor spre decontare cu date eronate sau cu cel puţin un element obligatoriu lipsă face să nu curgă termenul de plată, dacă Achizitorul sesizează Prestatorul despre neregulile constatate. Un nou termen de plată va curge de la confirmarea de către Achizitor a noii facturi prezentate de către Prestator, completate cu date corecte şi complete conform art. 319 alin. (20) din Codul Fiscal, după stornarea primei facturi.

15.7. (1) Prestatorul va restitui orice sumă cuvenită achizitorului şi care i-a fost plătită în plus, în 5 zile lucrătoare de la primirea unei cereri în acest caz.

(2) Sumele care trebuie restituite achizitorului de către prestator în baza art. 15.7. (1) pot fi compensate din sumele de orice natură datorate prestatorului.

***Art. 16. Perioada de garanţie acordată***

16.1 Prestatorul trebuie să asigure şi să garanteze calitatea lucrărilor efectuate, conform Legii nr. 449/2003, cu modificările şi completările ulterioare.

Prestatorul are obligaţia de a garanta că serviciul şi/sau produsul furnizat este cel solicitat şi corespunde tuturor normelor legale în vigoare în România şi UE.

16.2 În cazul în care survin livrări/înlocuiri de produse neconforme, recondiţionate sau reparate, acestea vor constitui motiv de reziliere unilaterală a contractului de către autoritatea contractantă, deoarece se consideră că acestea sunt contrare interesului public, putând să blocheze activitatea specifică a beneficiarului.

16.3 Pentru piesele de schimb şi accesorii, perioada de garanţie este minim 12 luni pentru piese OE/OEM (obligatorii pentru autovehiculele aflate în garanție și cu o vechime mai mică de 5 ani) și minim 9 luni pentru piese aftermarket (AM).

 16.4 Pentru serviciile prestate care nu necesită utilizarea unor piese de schimb sau se execută cu piese livrate de terți sau asigurate de autoritatea contractantă,garanția acoperă doar manopera pentru o perioadă de minim 90 (nouăzeci) de zile.

 16.5 Perioadele de garanţie vor curge de la data semnării proceselor verbale de recepţie care atestă furnizarea şi montarea pieselor de schimb şi/sau prestarea serviciilor.

 16.6 Prestatorul se obligă să remedieze gratuit, în perioada de garanţie pentru reparațiile efectuate, deficienţele care nu au fost sesizate la momentul receptiei.

 16.7 Pentru reparaţiile efectuate în perioada de garanţie a serviciilor prestate şi respectiv a pieselor de schimb, nu se va percepe tarif oră/ manoperă.

 16.8 Produsele care în timpul perioadei de garanție le înlocuiesc pe cele defecte beneficiază de o nouă perioadă de garanție care curge de la data înlocuirii produsului.

***Art. 17. Amendamente***

17.1. Părţile contractante au dreptul, pe durata îndeplinirii contractului subsecvent, de a conveni modificarea clauzelor contractului subsecvent, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului subsecvent.

17.2. Prin excepţie de la prevedrile art. 17.1. părţile contractuale au dreptul, pe durata valabilităţii contractului subsecvent, de a convenii modificarea clauzelor contractului subsecvent, prin act adiţional, în condiţiile art. 221 din Legea nr. 98/2016 privind achiziţiile publice.

***Art. 18. Începere, finalizare, întârzieri, sistare***

18.1. Prestarea serviciilor se va declanşa de la data semnării contractului de către ambele părţi.

18.2. Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi, termen care se calculează de la data începerii prestării serviciilor, conform art.9.13.

18.3. În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

***Art. 19. Încetarea contractului subsecvent***

19.1. Prezentul contract subsecvent încetează de drept prin ajungerea la termen.

19.2. Prezentul contract subsecvent poate înceta:

a) prin executarea de către ambele părţi a tuturor obligaţiilor ce le revin conform prezentului contract subsecvent şi legislaţiei în vigoare,

b) prin acordul de voinţă al părţilor semnatare, materializat în scris, prin act adiţional la contrcatul subsecvent.

19.3. Prezentul contract subsecvent se reziliează de plin drept, fără necesitatea unei alte formalităţi şi fără intervenţia vreunei autorităţi sau instanţe judecătoreşti, în cazul în care:

a) prestatorul nu îşi îndeplineşte/ îşi îndeplineşte în mod necorespunzător obligaţiile asumate prin prezentul contract subsecvent,

b) în cazul în care prestatorul este declarat în stare de incapacitate de plăţi sau a fost declanşată procedura de lichidare/faliment,

c) în cazul în care prestatorul novează sau cesionează creanţele născute din prezentul contract fără acordul achizitorului,

d) în situaţia în care prestatorul novează sau cesionează obligaţiile.

19.4. Achizitorul are dreptul de a denunţa unilateral prezentul contract subsecvent în perioada de valabilitate a acestuia în una din situaţiile prevăzute de art. 222 alin. (2), respectiv art. 223 din legea nr. 98/2016.

19.5. Încetarea contractului subsecvent nu va afecta niciun alt drept al achizitorului sau al prestatorului dobândit în temeiul prezentului contract, anterior încetării acestuia.

19.6. Încetarea contractului subsecvent, în oricare din situaţiile menţionate la prezentul articole, nu vor avea niciun efect asupra obligaţiilor deja scadente între părţi.

19.7. Partea care invocă o cauză de încetare a prevederilor prezentului contract subsecvent o va notifica celeilalte părţi, cu cel puţin 10 zile înaine de data la care încetarea urmează să-şi producă efecte.

19.8. În cazul prevăzut la art. 19.3. lit. c) prestatorul are dreptul de a pretinde numai plata corespunzătoare pentru partea din contract îndeplinită până la data încetării contractului.

***Art. 20. Cesiunea şi novaţia***

20.1. Cesiunea sau novaţia nu este permisă pentru obligaţiile asumate prin contract.

20.2. Cesiunea sau novaţia creanţelor născute din prezentul contract este permisă doar cu acordul scris al achizitorului.

20.3. Cesiunea sau novaţia nu va exonera prestatorul de nicio responsabilitate privind garanţia sau orice alte obligaţii asumate prin contract.

***Art. 21. Forţa majoră***

21.1. Forţa majoră este constatată de o autoritate competentă.

21.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

21.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum **15 zile** de la încetare.

21.6. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

***Art. 22. Comunicări***

22.1. Orice comunicare între părţi, referitoare la îndeplinirea prezentului contract subsecvent, trebuie să fie transmisă în scris, în limba română, prin poştă, fax sau e-mail.

22.2. Orice document scris trebuie înregistrat atât în momentul transmiterii, cât şi în momentul primirii.

22.2. Comunicările între părţi se pot face şi prin telefon / fax,e-mail și prin serviciile poștale cu condiţia confirmării în scris a primirii comunicării.

***Art. 23. Litigii***

23.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei, în cadrul sau în legătură cu îndeplinirea contractului.

23.2. Dacă, după **15 zile** de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.

***Art. 24. Modificarea contractului subsecvent***

24.1. Orice modificare a prezentului contract subsecvent va avea loc de comun acord şi va fi consemnată prin act adiţional.

***Art. 25. Limba care guvernează prezentul contract subsecvent***

25.1. Limba care guvernează contractul subsecvent este limba română.

***Art. 26. Legea aplicabilă prezentului contract subsecvent***

26.1. Prezentul contract subsecvent va fi interpretat conform legilor din România.

26.2. Părţile au înţeles să încheie azi 18.05.2021 prezentul contract în două exemplare, câte unul pentru fiecare parte.